**Noteikumu projekta**

**„Grozījumi Ministru kabineta 2016.gada 19.aprīļa noteikumos Nr.249 „Darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 19.aprīļa noteikumi Nr.249 „Darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – noteikumi Nr.249) nosaka kārtību, kādā tiks īstenoti projekti 8.1.3.specifiskā atbalsta mērķa „Palielināt modernizēto profesionālās izglītības iestāžu skaitu” (turpmāk – 8.1.3.SAM) ietvaros.  Noteikumu projekts „Grozījumi Ministru kabineta 2016.gada 19.aprīļa noteikumos Nr.249 „Darbības programmas "Izaugsme un nodarbinātība" 8.1.3. specifiskā atbalsta mērķa „Palielināt modernizēto profesionālās izglītības iestāžu skaitu” īstenošanas noteikumi”” (turpmāk – noteikumu projekts) izstrādāts ar mērķi nodrošināt noteikumu Nr.249 un Finanšu ministrijas kā Eiropas Savienības struktūrfondu un Kohēzijas fonda (turpmāk – ES fondi) vadošās iestādes 2016.gada 3.jūnija skaidrojuma par snieguma rezerves piemērošanu ES fondu 2014.–2020.gada plānošanas periodā (turpmāk – vadošās iestādes skaidrojums), kas stājās spēkā pēc noteikumu Nr.249 pieņemšanas, savstarpēju atbilstību un viennozīmīgu normu regulējuma izpratni un piemērošanu, nemainot sākotnējā normatīvā akta būtību.  Vienlaikus 8.1.3.SAM projektu iesniegumu atlases nolikuma dokumentācijas un projektu iesniegumu izstrādes laikā konstatēta nepieciešamība vienotas izpratnes nodrošināšanai sniegt skaidrojumus par noteikumu Nr.249 atsevišķu punktu piemērošanu un veikt atbilstošus tehniskus precizējumus tajos.  1. Kontekstā ar 8.1.3.SAM projektu iesniegumu vērtēšanas nolikuma dokumentācijas izstrādi attiecībā uz snieguma rezerves piemērošanu noteikumu Nr.249 9.punktā, 16.3. un 16.5.apakšpunktā konstatēta pretruna ar vadošās iestādes skaidrojumu attiecībā uz snieguma rezerves piemērošanu un izmantošanu Cēsu novada un Daugavpils, Jelgavas un Valmieras pilsētu pašvaldību (turpmāk - pašvaldības) dibināto profesionālās izglītības un profesionālās vidējās kultūrizglītības iestāžu (turpmāk – pašvaldību profesionālās izglītības iestādes) 8.1.3.SAM projektu ietvaros.  Noteikumi Nr.249 paredz Cēsu Profesionālās vidusskolas, Daugavpils Dizaina un mākslas vidusskolas „Saules skola”, Jelgavas Amatu vidusskolas un Valmieras Mākslas vidusskolas kā 8.1.3.SAM labuma guvēju kopējo attiecināmo izmaksu ierobežojumus, tai skaitā kopējā Eiropas Reģionālās attīstības fonda un nacionālā publiskā finansējuma ierobežojumus, bet neparedz neattiecināmās izmaksas projektā, kā arī neparedz nacionālā privātā finansējuma pozīciju. Līdz ar to nav iespējama noteikumu Nr.249 16.5.apakšpunktā minētā nosacījuma piemērošana, attiecīgi izslēdzot pašvaldību iespējas priekšfinansēšanas mehānisma izmantošanai uz līdzfinansējuma likmes rēķina.  Grozījumu rezultātā tiks paplašinātas pašvaldību iespējas, iesniedzot 8.1.3.SAM projektu iesniegumu, izvēlēties tām atbilstošāko risinājumu attiecībā uz snieguma rezerves iekļaušanu 8.1.3.SAM projektā:  - iesniegt 8.1.3.SAM projekta iesniegumu un noslēgt vienošanos par tā īstenošanu līdz 2018.gada 31.decembrim par maksimāli pieejamo kopējo attiecināmo finansējumu bez snieguma rezerves atbilstoši nozares ministrijā saskaņotajā pašvaldības profesionālās izglītības iestādes attīstības un investīciju stratēģijā (turpmāk - stratēģija) un noteikumu Nr.249 16.3.apakšpunktā norādītajam maksimāli pieejamajam Eiropas Reģionālās attīstības fonda finansējumam, vienlaikus nodrošinot 8.1.3.SAM projekta mērķa sasniegšanu noteikumu Nr.249 16.3.apakšpunktā noteiktā finansējuma ietvaros. Snieguma rezerves saņemšanas gadījumā 8.1.3.SAM projekta ietvaros tiks veikti grozījumi, iekļaujot pašvaldību profesionālās izglītības iestāžu attīstības un investīciju stratēģijā noteiktās papildus darbības vai rezultātus;  - iesniegt 8.1.3.SAM projekta iesniegumu un noslēgt vienošanos par tā īstenošanu par noteikumu Nr.249 15.punktā noteikto pašvaldību profesionālās izglītības iestādei maksimāli plānoto kopējo attiecināmo finansējumu, paredzot, ka pašvaldība priekšfinansēs snieguma rezerves finansējumu 8.1.3.SAM projektā piemērojot mainīgu līdzfinansējuma likmi atbilstoši noteikumu Nr.249 16.5.apakšpunktā un vadošās iestādes skaidrojumos noteiktajam. Šajā gadījumā pašvaldībām jāņem vērā, ka gadījumā, ja noteikumu Nr.249 5.1.2.apakšpunktā noteiktais finanšu rādītājs: sertificēti izdevumi 59 728 388 *euro* apmērā (turpmāk - finanšu rādītājs) netiks sasniegts līdz 2018.gada 31.decembrim nepieciešamajā apmērā, pēc 2019.gada 1.janvāra atbildīgā iestāde atbilstoši Eiropas Komisijas lēmumam par prioritārajam virzienam „Izglītība, prasmes un mūžizglītība” Eiropas Reģionālās attīstības fonda noteiktā snieguma ietvara izpildi projektu ietvaros var neierosināt palielināt pieejamo attiecināmo finansējumu līdz noteikumu Nr.249 15.punktā noteiktajam maksimālajam plānotajam kopējā attiecināmā finansējuma apmēram.  2. Izvērtējot 8.1.3.SAM projektu iesniedzēju un labuma guvēju 8.1.3.SAM projektu tehniskās dokumentācijas gatavības pakāpi uz 2016.gada jūnija beigām, konstatēts, ka būvprojekta izstrāde, tai skaitā esoša būvprojekta aktualizēšana atbilstoši spēkā esošiem normatīviem aktiem un prasībām pēc 8.1.3.SAM projekta iesnieguma iesniegšanas plānota indikatīvi 16 projektos no 27. Noteikumu Nr. 249 24.2.12.apakšpunkta kontekstā būvprojekta izmaksas plānotas kā projekta iesniegumu pamatojošā dokumentācija, kas ir pievienojama 8.1.3.SAM projekta iesniegumam.  Grozījumu rezultātā būvprojekta, tai skaitā būvprojekta minimālās stadijas izstrāde, neatkarīgu būvekspertīžu un tehnisko apsekošanu tai skaitā neatkarīgas būvprojekta ekspertīzes veikšana tiks noteiktas kā neatkarīgas darbības ar auditējamu vērtību un to izstrādes izmaksas pilnā apmērā būs attiecināmas arī tad, ja tās radīsies pēc 8.1.3.SAM projekta iesnieguma iesniegšanas Centrālajā finanšu un līgumu aģentūrā (turpmāk - sadarbības iestāde) un tiks veicināta līdz 2018. gada 31. decembrim noteiktā finanšu rādītāja sasniegšana un iespējami ātrāka 8.1.3.SAM ieviešanas uzsākšana.   1. Valsts sabiedrība ar ierobežotu atbildību „Rīgas Tūrisma un radošās industrijas tehnikums” (turpmāk – VSIA RTRIT) maksājumus 8.1.3.SAM projekta īstenošanai veiks atbilstoši Ministru kabineta 2015.gada 17.marta noteikumu Nr.130 „Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” 27.punktā noteiktajai kārtībai, t.i., no saņemtā avansa maksājuma vai saviem līdzekļiem. Ņemot vērā, ka atbilstoši noteikumu Nr.249 17.1.apakšpunktā noteiktajam VSIA RTRIT 8.1.3.SAM projektu īstenos sadarbībā ar Valsts izglītības attīstības aģentūru (turpmāk - VIAA), kas ir valsts budžeta iestāde, tad, lai nodrošinātu 8.1.3.SAM projektu naudas plūsmas korektu atspoguļošanu valsts budžetā kopumā, noteikumos Nr. 249 nepieciešams veikt grozījumus, nosakot sadarbības partnera finansēšanas kārtību VSIA RTRIT 8.1.3.SAM projekta ietvaros.   Ar šiem grozījumiem tiks noteikta sadarbības partnera finansēšanas kārtība VSIA RTRIT 8.1.3.SAM projekta ietvaros un novērsta situācija, ka izdevumi VSIA RTRIT 8.1.3.SAM projekta īstenošanai valsts budžetā parādītos divas reizes, t.i., vienreiz kā dotācija VSIA RTRIT no CFLA (kods: 3000 „Subsīdijas un dotācijas”), un otrreiz kā sadarbības partnera VIAA veiktie izdevumi projekta ietvaros (atbilstoši ekonomiskajai būtībai, piemēram kods: 1000 „Atlīdzība”, kods: 2000 „Preces un pakalpojumi”).   1. Noteikumu Nr.249 24.2.8. apakšpunktā noteikto elektrības pieslēgumu rekonstrukcijas vai izbūves izmaksu ietvaros iespējama  arī jauna elektroenerģijas sistēmas pieslēguma ierīkošanas vai esošā pieslēguma jaudas palielināšanas izmaksu segšana, ja minētā pieslēguma ierīkošana vai jaudas palielināšana nepieciešama profesionālās izglītības vai profesionālās vidējās kultūrizglītības iestādes mācību vai koplietošanas infrastruktūras darbības nodrošināšanai. Elektrības pieslēgumu rekonstrukcijas vai izbūves izmaksas ietver šādas darbības:  izbūves gadījumā atbilstoši tehniskajiem noteikumiem tiek izstrādāts būvprojekts un izbūvēta pieslēguma vieta ar nepieciešanām jaudām un tiek ieklāts jauns kabelis no pieslēguma vietas līdz objektam. Rekonstrukcijas gadījumā, atbilstoši tehniskajiem noteikumiem tiek izstrādāts būvprojekts un esošā elektrības pieslēguma vietā tiek ierīkota papildus ievade, lai pievienotu pasūtītāja palielināta šķērsgriezuma un jaudas kabeli (ar vai bez jauna kabeļa ieklāšanas). Visas minētās darbības no AS „Latvenergo” puses tiek noformētas kā pieslēguma izmaksas un veiktas pakalpojuma līguma ietvaros. Ja  finansējuma saņēmējam noteikumu Nr.249 24.2.8.apakšpunktā minētās elektrības pieslēguma rekonstrukcijas vai izbūves izmaksas kompensē sadales sistēmas operators, finansējuma saņēmējs vismaz reizi gadā atmaksā sadarbības iestādei attiecīgo izmaksu kompensācijas Eiropas Reģionālās attīstības fonda un valsts budžeta līdzfinansējuma daļu. 2. Grozījumu rezultātā tiks nodrošināta noteikumu projekta 20.6 apakšpunkta un 24.2.6.5. apakšpunkta savstarpēja atbilstība. Vienlaikus finansējuma saņēmējiem jāievēro, ka dienesta viesnīcu aprīkojuma iegādes izmaksas sevī ietver profesionālās izglītības vai profesionālās vidējās kultūrizglītības iestādes dienesta viesnīcas dzīvojamo telpu, virtuves, sanitāro mezglu, dušas telpu nodrošināšanai nepieciešamo aprīkojumu un noteikumu Nr.249 24.2.6.5.apakšpunkta ietvaros tiek attiecināta arī mēbeļu un aprīkojuma iegāde, kas netiek iepirkta kopā ar būvdarbiem. 3. Vienlaikus noteikumu projekts paredz tehniskus precizējumus, lai nodrošinātu noteikumu punktu un atsauču uz noteikumu punktiem savstarpēju atbilstību. |
| 3. | Projekta izstrādē iesaistītās institūcijas | Izglītības un zinātnes ministrija, Finanšu ministrija, Tieslietu ministrija |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, profesionālās izglītības un profesionālās vidējās kultūrizglītības iestādes. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Kultūras ministrija, pašvaldības, profesionālās izglītības un profesionālās vidējās kultūrizglītības iestādes. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija. |
| 3. | Cita informācija | Nav. |

Anotācijas III, IV,V un VI sadaļa – noteikumu projekts šīs jomas neskar.

Iesniedzējs:

Izglītības un zinātnes ministrs K. Šadurskis

Vīza: valsts sekretāre L. Lejiņa

22.07.2016 08:56

1 353

Z. Iļķēna

zenta.ilkena@izm.gov.lv